แพนิคขาย 8 หุ้นสายขุด “เหรียญ” ร่วงหนัก! ผวา ”บิทคอยน์” หลุด 35,000 ดอลลาร์ กดรายได้
8 หุ้นสายขุด “เหมืองขุดบิทคอยน์ กอดคอร่วง ไปทิศทางราคาบิทคอยน์หลุด 35,000 ดอลลาร์ อาจกระทบรายได้ช่วงไตรมาส 2/65 ฟากผู้เชี่ยวชาญอาจดิ่งลงทดสอบ 30,000 ดอลลาร์
8 หุ้นสายขุด “เหมืองขุดบิทคอยน์ กอดคอร่วง ไปทิศทางราคาบิทคอยน์หลุด 35,000 ดอลลาร์ อาจกระทบรายได้ช่วงไตรมาส 2/65 ฟากผู้เชี่ยวชาญอาจดิ่งลงทดสอบ 30,000 ดอลลาร์
9 พ.ค. 2565

ผู้สื่อข่าวรายงานว่าวันนี้ (9 พ.ค. 2565) บรรดากลุ่มบริษัทจดทะเบียน (บจ.) ในตลาดหลักทรัพย์แห่งประเทศไทยที่ประกาศลงทุนในธุรกิจเหมืองขุดบิทคอยน์ (Bitcoin Mining) ก่อนหน้า พบว่า มี 8 หุ้น ราคาหุ้นบนกระดานส่วนใหญ่ต่างปรับตัวลงวันนี้ ตามราคาบิทคอยน์ในตลาดโลกปรับตัวลงหลุดระดับ 35,000 ดอลลาร์ ตามตลาดทิศทางหุ้นสหรัฐ หลังจาก FedWatch Tool ของ CME Group บ่งชี้ว่า ขณะนี้นักลงทุนให้น้ำหนัก 75% ที่เฟดจะปรับขึ้นอัตราดอกเบี้ย 0.75% ในการประชุมวันที่ 14-15 มิ.ย. 2565
ล่าสุดตามไทย ณ เวลา 16:45 น. ราคาบิทคอยน์อยู่ที่ระดับ 33,495.28 ดอลลาร์ ขณะที่ราคาหุ้นกลุ่มเหมืองขุดบิทคอยน์ปรับตัวลงเช่นกัน โดยราคาปิดตลาดของวันนี้ นำโดย บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA ราคาหุ้นปิดตลาดที่ระดับ 0.42 บาท ลบไป 0.10 บาท หรือลงไป 19.23% ด้วยมูลค่าการซื้อขาย 514.95 ล้านบาท
บริษัท บรุ๊คเคอร์ กรุ๊ป จำกัด (มหาชน) หรือ BROOK  ราคาหุ้นปิดที่ระดับ 0.76 บาท ลบไป 0.09 บาท หรือลงไป 10.59% ด้วยมูลค่าการซื้อขาย 92.99  ล้านบาท
บริษัท จัสมิน เทคโนโลยี โซลูชั่น จำกัด (มหาชน) หรือ JTS ราคาหุ้นปิดตลาดอยู่ที่ 524.00 บาท ลบไป 24.00 บาท หรือลงไป 4.38% ด้วยมูลค่าการซื้อขาย 11602 ล้านบาท
บริษัท เอ็นอาร์ อินสแตนท์ โปรดิวซ์ จำกัด (มหาชน) หรือ NRF ราคาหุ้นปิดตลาดอยู่ที่ 6.60 บาท ลบไป 0.10 บาท หรือลงไป 1.49% มูลค่าการซื้อขาย 23.49 ล้านบาท
บริษัท ซิก้า อินโนเวชั่น จำกัด (มหาชน) หรือ ZIGA ราคาหุ้นปิดตลาดอยู่ที่ 8.80 บาท ลบไป 0.60 บาท หรือลงไป 6.38% ด้วยมูลค่าการซื้อขาย 105.95 ล้านบาท
บริษัท อีสต์โคสท์เฟอร์นิเทค จำกัด (มหาชน) หรือ ECF ราคาหุ้นปิดตลาดอยู่ที่ 1.75 บาท ลบไป 0.04 บาท หรือลงไป 2.23% ด้วยมูลค่าการซื้อขาย 8.81 ล้านบาท
บริษัท เอเจ แอดวานซ์ เทคโนโลยี จำกัด (มหาชน) หรือ AJA ราคาหุ้นปิดตลาดอยู่ที่ 0.44 บาท ลบไป 0.05 บาท หรือลงไป 10.20% ด้วยมูลค่าการซื้อขาย 30.20 ล้านบาท
บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ราคาหุ้นปิดตลาดอยู่ที่ 5.00 บาท ลบไป 0.35 บาท หรือลงไป 6.54% ด้วยมูลค่าการซื้อขาย 67.67 ล้านบาท
อย่างไรก็ตามผู้เชี่ยวชาญกล่าวว่า บิตคอยน์ได้ร่วงหลุดแนวรับเส้นสำคัญที่ 37,500 ดอลลาร์ ซึ่งเป็นการส่งสัญญาณช่วงขาลง และอาจดิ่งลงทดสอบ 30,000 ดอลลาร์ ซึ่งหากระดับดังกล่าวไม่สามารถรองรับได้ ก็จะทำให้บิตคอยน์ทรุดตัวลงต่อไปสู่ระดับ 25,000 ดอลลาร์